b'\n_START_ARTICLE_\nPembroke, Pembrokeshire\n_START_SECTION_\nZgodovina\n_START_PARAGRAPH_\nGrad Pembroke, ostanki kamnitega srednjeve\xc5\xa1kega gradu, je rojstni kraj kralja Henrika VII. Gerald de Windsor je bil stra\xc5\xbenik Prembro\xc5\xa1ki. Mesto, grad in njegova okolica so povezani z zgodnjekr\xc5\xa1\xc4\x8dansko cerkvijo. Pozneje je bilo mesto malte\xc5\xa1kega vite\xc5\xa1kega reda v Veliki Britaniji._NEWLINE_Samostan Monkton ima zelo zgodnje temelje in so ga obnovili Malte\xc5\xbeani v zadnjem stoletju. Prva kamnita stavba je bila obrambni stolp, ki je zdaj znana kot srednjeve\xc5\xa1ka kapela na Main Streetu 69 a, zgrajena na robu pe\xc4\x8dine med letoma 950 in 1000. Tam so ostanki velike severne dvorane in nedavno zapolnjene obokane kleti. Stavba je bila uporabljena kot zgodnja cerkev. Postavitev je enaka kot pri kapeli svetega Govana in jo je John Wesley od leta 1764 uporabljal za pridiganje metodizma. Leta 1866 je postal pivovarna za yor\xc5\xa1ko taverno, v kateri je bil sede\xc5\xbe Oliverja Cromwella pri obleganju Pembroka v angle\xc5\xa1ki dr\xc5\xbeavljanski vojni._NEWLINE_Na obeh bregovih reke Pembroke, zahodno od gradu, so \xc5\xa1tevilni ostanki zgodnjih dejavnosti. Kamnolomi North Shore so se razmeroma dobro ohranili, tudi ostanki srednjeve\xc5\xa1kih in elizabetinskih dr\xc4\x8d so ostali, na njih so gradili lesena plovila, zgrajena pred industrijsko ladjedelnico, admiralitetno mesto je bilo zgrajeno na mre\xc5\xbei vzorca iz Pembroke Docka._NEWLINE_Kjer je zdaj Hancock\'s Yard, je ostala zelo zgodnja popolna gravura dokov. Most, ki pre\xc4\x8dka in omejuje zajezitev, je bil zgrajen do hi\xc5\xa1e \xe2\x80\x93 mlina na plimo, prvotnega so leta 1199 podarili vitezi templjarji . Po\xc5\xbegan je bil leta 1956._NEWLINE_Na Pennar Flatsu je bila prva podmorni\xc4\x8dna plo\xc5\xa1\xc4\x8dad, ki so jo uporabljali za poskuse z voja\xc5\xa1kimi podmornicami. Tri hi\xc5\xa1e, del ladjedelnice pred Admiralty Dock Yard, \xc5\xa1e vedno stojijo, vendar so se mo\xc4\x8dno spremenile._NEWLINE_Trajektno pristani\xc5\xa1\xc4\x8de Pembroke Dock je lo\xc4\x8deno mesto in je bilo ustanovljeno leta 1814. Je tri milje severno od Pembroka.\n_START_SECTION_\nToponimi\n_START_PARAGRAPH_\nMesto in okro\xc5\xbeje izhajata iz imena cantref za penfro: pen = "glava" ali "konec" in bro = "regija", "de\xc5\xbeela", ozemlje; razlagajo, da to pomeni "Land\'s End" ali "headland".\n_START_SECTION_\nGeografija\n_START_PARAGRAPH_\nPembroke le\xc5\xbei v ju\xc5\xbenem Pembrokeshiru na polotoku, ki ga je ustvarila reka Cleddau. Je mesto na dnu majhne doline, z vseh strani obdane z gozdovi in obdelovalnimi kmetijskimi zemlji\xc5\xa1\xc4\x8di. Je 121 km zahodno od prestolnice Walesa, Cardiffa._NEWLINE_Mesto je osredoto\xc4\x8deno na glavni ulici, ki je le ulica znotraj prvotnega obzidja. Zunaj obzidja so bile stanovanjske soseske zgrajene proti severu, proti Pembroke Docku, na vzhod proti vasi Lamphey in na jug. Zahodno od mesta le\xc5\xbei vas Monkton, ki je vklju\xc4\x8dena kot del skupnosti Pembroke. Ob popisu prebivalstva leta 2001 je imela skupnost 7214 prebivalcev. _NEWLINE_Somestje Pembroke Dock in Pembroke imata 15.890 prebivalcev in je eno glavnih centrov prebivalstva v Zahodnem Walesu.\n_START_SECTION_\nUprava\n_START_PARAGRAPH_\nSkupnost Pembroke pokriva povr\xc5\xa1ino 1190 ha  in vklju\xc4\x8duje Pembroke St. Mary\'s North, St. Marys South, St. Michael in \xc4\x8detrti Monktona. Skupnost ima svoj mestni svet. Pembroke je del zgodovinske grofije Pembrokeshire, ukinjene leta 1974, ki je ponovno postala enovita, ko se je v Walesu leta 1996 spremenila lokalna samouprava. Med letoma 1974 in 1996 je bil Pembroke del okro\xc5\xbeja South Pembrokeshire of Dyfed.\n_START_SECTION_\nKultura\n_START_PARAGRAPH_\nV Pembroku je vsako leto poletni festival Pembroke, vsakih \xc5\xa1tirinajst dni kme\xc4\x8dki sejem, izdajajo \xc4\x8detrtletno glasilo, ki ga dobijo vsa gospodinjstva v mestu. Pembro\xc5\xa1ki ragbi klub organizira letni karneval, ki je obi\xc4\x8dajno junija. Knji\xc5\xbenica je v stavbi, v kateri je tudi Turisti\xc4\x8dnoinformacijski center, na Commons Road.\n_START_SECTION_\nPobratena mesta\n_START_PARAGRAPH_\nPembroke je pobraten z mestoma Bergen (okro\xc5\xbeje Celle), Spodnja Sa\xc5\xa1ka, Nem\xc4\x8dija od leta 1977  in Pembroke na Malti od leta 2002.\n_START_SECTION_\nPomembni ljudje\n_START_PARAGRAPH_\nPoleg kralja Henrika VII. so pomembni doma\xc4\x8dini skladatelj Daniel Jones (1912\xe2\x80\x931993), igralec Mervyn Johns (1899\xe2\x80\x931992) in John Lawrence iz priljubljene glasbene skupine Gorky\'s Zygotic Mynci.\n_START_SECTION_\nVali\xc5\xbeanski ov\xc4\x8dar (Pembroke corgi)\n_START_PARAGRAPH_\nVali\xc5\xbeanski ov\xc4\x8dar (Pembroke corgi) je (v primerjavi z vali\xc5\xbeanskim Cardigan corgijem) pasma majhnih ov\xc4\x8darskih psov, ki izvirajo iz Pembrokeshira. To so najmanj\xc5\xa1i psi ov\xc4\x8darji, ki so pazili na gosi, race, ovce in govedo. Uporabljali pa so jih tudi za lov na ptice (ve\xc4\x8d na ), in to zelo uspe\xc5\xa1no. Leta 1934 so ga v Veliki Britaniji priznali kot samostojno pasmo. Slovijo tudi zato, ker je bil najpriljubljenej\xc5\xa1a pasma kraljice Elizabete II., ki jih je imela v lasti ve\xc4\x8d kot 30, ko je vladala. Velja za odli\xc4\x8dnega delovnega psa.'